
ประกาศองค์การบริหารส่วนตำบลมะม่วงสองต้น
เรื่อง  รับสมัครคัดเลือกและบรรจุแต่งตั้งผู้ดูแลเด็กที่มีคุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็ก
ขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗
-------------------------------------------------------


ด้วยองค์การบริหารส่วนตำบลมะม่วงสองต้น อำเภอเมือง จังหวัดนครศรีธรรมราช มีความประสงค์ จะดำเนินการคัดเลือกคัดและบรรจุแต่งตั้งผู้ดูแลเด็กที่มีคุณสมบัติครบถ้วนเป็นครูผู้ดูแลเด็ก ประจำปีงบประมาณ พ.ศ. ๒๕๕๗  ประจำศูนย์พัฒนาเด็กเล็กในสังกัดองค์การบริหารส่วนตำบลมะม่วงสองต้น จำนวน ๒ อัตรา


อาศัยอำนาจตามความในมาตรา ๑๕ ประกอบมาตรา ๒ค วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ ๑๔ กรกฎาคม ๒๕๔๙ เห็นชอบให้องค์การบริหารส่วนตำบลนำมาตรฐาน หลักเกณฑ์และวิธีการบริหารงานบุคคลทางการศึกษาของเทศบาลมาใช้กับการบริหารงานบุคคลพนักงานครูและบุคลากรทางการศึกษาองค์การบริหารส่วนตำบลโดยอนุโลม, ประกาศคณะกรรมการพนักงานเทศบาลจังหวัดนครศรีธรรมราช เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ ๔ กุมภาพันธ์ ๒๕๕๓  ประกอบกับมติคณะกรรมการพนักงานส่วนตำบลจังหวัดนครศรีธรรมราช ในคราวประชุมครั้งที่ ๙/๒๕๕๗                เมื่อวันที่ ๒๖ กันยายน ๒๕๕๗ เห็นชอบให้คัดเลือกและบรรจุแต่งตั้งผู้ดูแลเด็กที่มีคุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗   จำนวน ๒อัตรา  โดยมีรายละเอียดดังนี้
1. ตำแหน่งที่รับสมัคร
 ๑.๑ ตำแหน่งครูผู้ดูแลเด็ก  ศูนย์พัฒนาเด็กเล็กบ้านคลองลาว  จำนวน  ๒  อัตรา

๒. คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันฯ
๒.๑ ดำรงตำแหน่งครูผู้ดูแลเด็กและหรือหัวหน้าศูนย์พัฒนาเด็กเล็ก  ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า ๓ ปี (ให้หมายความถึงพนักงานจ้างตำแหน่งผู้ดูแลเด็ก ตามหนังสือกรมส่งเสริมการปกครองท้องถิ่น ที่ มท ๐๘๙๓.๔/ว๒๒๘๒ ลงวันที่ ๑๗ พฤศจิกายน ๒๕๔๘ ด้วย) และ
/๒.๒ เป็นผู้...
-๒-
๒.๒ เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ ดังนี้
(๑) มีสัญชาติไทย

(๒) มีอายุไม่ต่ำกว่าสิบแปดปีบริบูรณ์

(๓) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(๔) ไม่เป็นผู้ดำรงตำแหน่งข้าราชการการเมือง

(๕) ไม่เป็นผู้มีกายทุพพลภาพจนไม่สามารถปฏิบัติหนาที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนด ดังนี้


(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม


(ข) วัณโรคในระยะอันตราย


(ค) โรคเท้าช้างในระยะที่ปรากฏอาการเป็นที่รังเกียจแก่สังคม


(ง) โรคติดยาเสพติดให้โทษ


(จ) โรคพิษสุราเรื้อรัง



(๖) ไม่เป็นผู้อยู่ในระหว่างถูกสั่งให้พักราชการ หรือถูกสั่งให้ออกราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น



(๗) ไม่เป็นผู้บกพร่องในศีลธรรมอันดี จนเป็นที่รังเกียจแก่สังคม



(๘) ไม่เป็นกรรมการพรรคการเมือง หรือเจ้าหน้าที่ในพรรคการเมือง



(๙) ไม่เป็นบุคคลล้มละลาย



(๑๐) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(๑๑) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ



(๑๒) ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคล หรือตามกฎหมายอื่น



(๑๓) ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

(๑๔) ไม่เป็นผู้เคยกระทำการทุจริตในการสอบเข้ารับราชการ
๒.๓ ผู้ที่ขาดคุณสมบัติ หรือมีลักษณะต้องห้ามตาม (๗) (๙) (๑๐) หรือ (๑๔) คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้  ส่วนผู้ที่ขาดคุณสมบัติ หรือมีลักษณะต้องห้ามตามข้อ (๑๑) หรือ (๑๒) ถ้าผู้นั้นได้ออกจากงานหรือออกจากราชการเกินสองปีแล้ว  และมิใช่เป็นกรณีออกเพราะกระทำผิดในกรณีทุจริตหน้าที่  หรือผู้ซึ่งขาดคุณสมบัติตาม (๑๓) ซึ่งได้ออกจากงานหรือราชการเกินสามปีแล้ว  และไม่ใช่เป็นกรณีออกเพราะกระทำผิดในกรณีทุจริตต่อหน้าที่คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้
/๒.๔ เป็นผู้มี...
                                   -๓-
๒.๔ เป็นผู้มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท.กำหนดเป็นคุณสมบัติเฉพาะสำหรับตำแหน่งนี้ และ

๒.๕ มีใบอนุญาตประกอบวิชาชีพครู (พนักงานจ้างในศูนย์พัฒนาเด็กเล็ก ตำแหน่ง หัวหน้าศูนย์พัฒนาเด็กเล็ก ครูผู้ดูแลเด็ก ผู้ดูแลเด็ก ที่ได้รับการจ้างก่อนการประกาศใช้มาตรฐานกำหนดตำแหน่งหัวหน้าศูนย์พัฒนาเด็กเล็ก และครูผู้ดูแลเด็ก เพื่อการบรรจุแต่งตั้งเป็นพนักงานเทศบาล ตำแหน่ง ครูผู้ช่วย และหัวหน้าศูนย์พัฒนาเด็กเล็กของเทศบาล กำหนดให้ใช้ใบแทนใบอนุญาตประกอบวิชาชีพครู ประกอบด้วย หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอน ที่คุรุสภาออกให้ ตามหนังสือสำนักงาน ก.จ. ก.ท. และ ก.อบต. ที่ มท ๐๘๐๙.๙/ว๔ ลงวันที่ ๒๑ เมษายน ๒๕๕๔)
๒.๖ ต้องเป็นผู้ผ่านการประเมินผลการปฏิบัติงานตามเกณฑ์คะแนนและแบบประเมินที่ ก.ท.กำหนด โดยได้คะแนนไม่ต่ำกว่าร้อยละ ๗๕
การประเมินผลการปฏิบัติงาน (คะแนนเต็ม ๓๐๐ คะแนน)  ประกอบด้วย

(๑) องค์ประกอบที่ ๑ งานปฏิบัติการจัดกิจกรรมการเรียนรู้ (คะแนนเต็ม ๑๐๐ คะแนน)

(๒) องค์ประกอบที่ ๒ งานส่งเสริมการจัดกิจกรรมการเรียนรู้(คะแนนเต็ม ๑๐๐ คะแนน)

(๓) องค์ประกอบที่ ๓ ด้านบุคลิกภาพ คุณธรรม จรรยาบรรณ และเจตคติต่อวิชาชีพครู (คะแนนเต็ม ๑๐๐ คะแนน)
๒.๗ ปัจจุบันเป็นครูผู้ดูแลเด็ก (พนักงานจ้างตามภารกิจ) ซึ่งปฏิบัติหน้าที่ประจำในศูนย์พัฒนาเด็กเล็กในสังกัดองค์การบริหารส่วนตำบลมะม่วงสองต้น
1. คุณสมบัติเฉพาะสำหรับตำแหน่งครูผู้ดูแลเด็ก  (รายละเอียดตามภาคผนวก ก.)
2. เอกสารหลักฐานที่ต้องนำมายื่นในวันสมัคร
ผู้ประสงค์จะสมัครต้องยื่นใบสมัครด้วยตนเอง (ตามแบบแนบท้ายประกาศ)  โดยกรอกรายละเอียดในใบสมัครให้ถูกต้องครบถ้วน  พร้อมด้วยหลักฐาน  สำเนาเอกสารอื่นซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับพร้อมแสดงเอกสารตัวจริงมายื่นในวันสมัคร  ดังต่อไปนี้
(๑) รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว  จำนวน ๓ รูป (ถ่ายครั้งเดียวกัน) และถ่ายไม่เกิน ๖ เดือน นับถึงวันสมัคร
(๒) สำเนาวุฒิการศึกษา และสำเนาระเบียนแสดงผลการเรียนที่ระบุสาขาที่แสดงให้เห็นว่าเป็นผู้คุณวุฒิการศึกษาตรงตามคุณสมบัติเฉพาะหรับตำแหน่งที่สมัครสอบ  จำนวน ๑ ฉบับ  กรณีที่หลักฐานทางการศึกษาดังกล่าวเป็นภาษาต่างประเทศ  ให้แนบฉบับที่แปลเป็นภาษาไทยด้วย
(๓) สำเนาทะเบียนบ้าน  จำนวน ๑ ฉบับ
(๔) สำเนาบัตรประจำตัวประชาชน  จำนวน ๑ ฉบับ
(๕) ใบรับรองแพทย์ (ออกไม่เกิน ๑ เดือน)นับแต่วันตรวจร่างกายแสดงว่าไม่เป็นโรคต้องห้าม
(๖) สำเนาใบอนุญาตประกอบวิชาชีพครู  จำนวน ๑ ฉบับ
(๗) ใบรับรองผ่านเกณฑ์ทหาร (ส.ด.๙) (ถ้ามี)
(๘) หลักฐานอื่น ๆ เช่น หลักฐานการเปลี่ยนชื่อ  นามสกุล  ทะเบียนสมรส  ใบหย่า (ถ้ามี)
(๙) แบบประเมินผลการปฏิบัติงานสำหรับหัวหน้าศูนย์พัฒนาเด็กเล็กและครูผู้ดูเด็ก  ตามแบบที่กำหนดท้ายประกาศนี้
/(๑๐) หนังสือรับรอง...
-๔-
(๑๐) หนังสือรับรองประวัติการปฏิบัติงาน ตามแบบที่กำหนดท้ายประกาศนี้
(๑๑) สำเนาสัญญาจ้าง  จำนวน ๑ ฉบับ

3. วัน เวลา และสถานที่รับสมัคร
๕.๑ ผู้ประสงค์จะสมัครขอรับใบสมัครและยื่นใบสมัครเข้ารับการคัดเลือกและบรรจุแต่งตั้งผู้ดูแล
เด็กที่มีคุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗   โดยกรอกรายละเอียดในใบสมัครให้ถูกต้องครบถ้วนพร้อมเอกสารหลักฐานการสมัครด้วยตนเอง  ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับได้ที่งานการเจ้าหน้าที่ สำนักงานปลัด องค์การบริหารส่วนตำบลมะม่วงสองต้น  ระหว่างวันที่ ๖-๑๓ พฤศจิกายน ๒๕๕๗  ในวันและเวลาราชการ
๕.๒ ผู้สมัครมีสิทธิสมัครเข้ารับการคัดเลือกและบรรจุแต่งตั้งผู้ดูแลเด็กที่มีคุณสมบัติครบถ้วนเป็น
ครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗   ได้คนละ ๑ ตำแหน่ง เท่านั้น
๕.๓ สำหรับการสมัครครั้งนี้  ผู้สมัครต้องกรอกเอกสารหลักฐานการสมัครด้วยลายมือชื่อตนเองให้ถูกต้องครบถ้วน  และรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งตรงตามประกาศรับสมัคร  และหากภายหลังปรากฏว่ามีผู้สมัครรายใดกรอกข้อมูลผิดพลาดหรือมีคุณสมบัติดังกล่าวไม่ครบถ้วนหรือไม่ถูกต้อง  องค์การบริหารส่วนตำบลมะม่วงสองต้น จะถือว่าเป็นผู้ขาดคุณสมบัติในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก และไม่มีสิทธิได้รับการบรรจุและแต่งตั้งเป็นพนักงานครูส่วนตำบลในสังกัดองค์การบริหารส่วนตำบลมะม่วงสองต้น  

4. วัน เวลา และสถานที่ประกาศรายชื่อผู้มีสิทธิเข้ารับการคัดเลือก
องค์การบริหารส่วนตำบลมะม่วงสองต้น จะประกาศรายชื่อผู้มีสิทธิเข้ารับการคัดเลือกและบรรจุ
แต่งตั้งผู้ดูแลเด็กที่มีคุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗    ภายในวันศุกร์ที่  ๑๔ พฤศจิกายน ๒๕๕๗  โดยปิดประกาศไว้ ณ  ป้ายประชาสัมพันธ์องค์การบริหารส่วนตำบลมะม่วงสองต้น 
5. วิธีการคัดเลือก
๕.๑ ประเมินความเหมาะสมกับตำแหน่ง (คะแนนเต็ม ๑๐๐ คะแนน)  ตามแบบประเมินที่ ก.ท.กำหนด (โดยผู้ผ่านการประเมินความเหมาะสมกับตำแหน่ง  ต้องได้คะแนนไม่น้อยกว่าร้อยละ ๘๐)
๕.๒ ทดสอบความรู้ ความสามารถในตำแหน่ง (คะแนนเต็ม ๑๐๐ คะแนน)  โดยอาจใช้วิธีการสอบสัมภาษณ์หรือวิธีอื่นใดที่เหมาะสม  (ผู้ผ่านการทดลองความรู้ ความสามารถในตำแหน่งต้องได้คะแนนไม่น้อยกว่าร้อยละ ๗๐)  รายละเอียดตามเอกสารแนบท้าย
6. กำหนดวัน เวลา และสถานที่คัดเลือก
องค์การบริหารส่วนตำบลมะม่วงสองต้น จะดำเนินการคัดเลือกและบรรจุแต่งตั้งผู้ดูแลเด็กที่มี
คุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗  ในวันพฤหัสบดีที่  ๒๐ พฤศจิกายน ๒๕๕๗  เวลา ๑๐.๓๐ น.  เป็นต้นไป     ณ ห้องประชุมองค์การบริหารส่วนตำบลนาเคียน  อำเภอเมือง  จังหวัดนครศรีธรรมราช
/๗. การประกาศ...
-๕-

7. การประกาศผลการคัดเลือก
องค์การบริหารส่วนตำบลมะม่วงสองต้น จะประกาศรายชื่อผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก ภายในวันจันทร์ที่ ๒๔ พฤศจิกายน ๒๕๕๗  โดยปิดประกาศไว้  ณ  ป้ายประชาสัมพันธ์องค์การบริหารส่วนตำบลมะม่วงสองต้น 
8. การขึ้นบัญชีและการยกเลิกการขึ้นบัญชี
องค์การบริหารส่วนตำบลมะม่วงสองต้น จะขึ้นบัญชีผู้ผ่านการคัดเลือกและบรรจุแต่งตั้งผู้ดูแล
เด็กที่มีคุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗  โดยเรียงลำดับจากผู้สอบได้คะแนนรวมสูงสุดลงมาตามลำดับ  ในกรณีที่มีผู้ที่ได้คะแนนรวมเท่ากันให้ผู้ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความเหมาะสมกับตำแหน่งเท่ากันให้ผู้ที่ได้คะแนนภาคความรู้ความสามารถในตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถในตำแหน่งเท่ากันให้ผู้ที่ได้เลขประจำตัวสอบก่อนเป็นผู้อยู่ในลำดับที่สูงกว่า  ในกรณีที่มีการบรรจุและแต่งตั้งผู้ผ่านการคัดเลือกและบรรจุแต่งตั้งผู้ดูแลเด็กที่มีคุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗ ในตำแหน่งที่ว่างแล้ว  องค์การบริหารส่วนตำบลมะม่วงสองต้น จะขึ้นบัญชีผู้ผ่านการคัดเลือกและบรรจุแต่งตั้งผู้ดูแลเด็กที่มีคุณสมบัติครบถ้วนเป็นครูผู้ดูแลเด็ก ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗ ไว้ ๒ ปี และถ้ามีการสรรหาโดยวิธีการคัดเลือกอย่างเดียวกันอีก และได้ขึ้นบัญชีผู้ผ่านการคัดเลือกได้ใหม่แล้ว บัญชีผู้ผ่านการคัดเลือกครั้งก่อนเป็นอันยกเลิก 
9. การบรรจุและแต่งตั้ง
องค์การบริหารส่วนตำบลมะม่วงสองต้น จะบรรจุและแต่งตั้งผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก เพื่อบรรจุและแต่งตั้งเป็นพนักงานครูส่วนตำบล ตำแหน่ง ครูผู้ดูแลเด็ก โดยต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช  ทั้งนี้  ผู้ที่ได้รับการบรรจุและแต่งตั้งจะต้องดำรงตำแหน่งครูผู้ดูแลเด็ก ณ ศูนย์พัฒนาเด็กเล็กในสังกัดองค์การบริหารส่วนตำบลมะม่วงสองต้นเป็นเวลาอย่างน้อย ๒ ปี  และผ่านการประเมินตามหลักเกณฑ์ ก.ท.ว่าด้วยการเตรียมความพร้อมและพัฒนาอย่างเข้ม  ในตำแหน่งครูผู้ช่วย  จึงจะสามารถบรรจุและแต่งตั้งให้ดำรงตำแหน่ง ครู อันดับ คศ.๑ และสามารถโอน(ย้าย) ไปที่อื่นได้
อนึ่ง  การบรรจุและแต่งตั้งผู้คัดเลือกได้  หากองค์การบริหารส่วนตำบลมะม่วงสองต้น ตรวจสอบพบภายหลังว่ามีคุณสมบัติไม่ตรงตามมาตรฐานกำหนดตำแหน่ง  หรือมีคุณสมบัติไม่ถูกต้องครบถ้วนในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูเด็ก องค์การบริหารส่วนตำบลมะม่วงสองต้น ขอสงวนสิทธิ์ในการบรรจุและแต่งตั้ง
จึงประกาศให้ทราบโดยทั่วกัน  




ประกาศ  ณ  วันที่     ๑๔   ตุลาคม   พ.ศ.  ๒๕๕๗
(นายปราโมทย์  สวนประพัฒน์)
นายกองค์การบริหารส่วนตำบลมะม่วงสองต้น
